عاغیل پایلاناندا کیملره یئتیشمه ییب؟
یازار : هاماش+0 به یه ن
بیچین واختی غیبالی ایله گنجالی بیچین بیچنده غیبالی اوزدن ایراق ائششگینده زمینین قیراغیندا باغلامیشدی. شیرین شیرین دانیشیقلارین آراسیندا گنجالینین گؤزو غیبالی نین قولاقلاری ساللانمیش ائششگینه ساتاشاندا دئدی: غیبالی! بو ائششگی سات گئتسین، قوجالیب الدن دوشوب. غیبالی قاش قاباغین ساللاییب دونبالدی بوغدالاری اوراقلایا اوراقلایا دئدی : بو حئیوانی ساتمارام بونون گؤزلری رحمتلیک قاغامین گؤزلرینه اوخشاییر. کیشی نین گؤزلری دولدو بیرده سؤیله دی: اونو گؤرنده قاغام یادیما دوشور. اویاندا زمی صاحابی بو سؤزلری ائشیدنده باشین توولاییب بونلارا دئدی: گؤره سن آللاه عاغیل پایلایاندا سیز هاردا ایمیشسیز؟ غیبالی اربابین سؤزون جاوابسیز قویماییب گنجالیه دئدی: گنجالی! عاغیل پایلانان ایلی بیز هاردا ایدیق؟ اودا بیر درین فیکره جوموب سورا دئدی: غیبالی! یوزه یوز بیز او خاراب قالمیش گون چیخماز کندینده اولان ایلی بو عاغیل پایلاما ایشی اولوب! اورانین یول یولاغی داش قایا اولدوغونا گورا اورا گلیب چیخان اولماییب.
من بئله بو گونلر چوخ ایسته ییرم بو غیبالی دان
گنجالیدان بیرین گؤرم، بیر سؤروشام گؤرم گون چیخماز کندینده بولارلا بیرگه او ایل کیملر وار ایمیش؟ منه قالسا من دئییرم او ایل اوردا چوخ آدام وار ایمیش.
هاماش خانکیشیلی
azb_Arab azb_Arab azb_Arab azb_Arab azb_Arab azb_Arab